[{"text_idx": "#000001", "text": "Eelmise na\u0308dala esmaspa\u0308evast laupa\u0308evani kestnud Ugala teatripiletite soodusmu\u0308u\u0308k oli u\u0308llatuslikult pea sama hoogne kui hooaja alguse soodusmu\u0308u\u0308k. Traditsiooniliselt on talvine soodusmu\u0308u\u0308k su\u0308gisesest rahulikum. Seda enam ro\u0303o\u0303mustas, et seekord soetati pileteid peaaegu sama palju kui su\u0308gisel \u2013 kokku 9500 piletit. Eelmise aasta veebruaris osteti aga ca 3000 piletit va\u0308hem. Nii kujunes eelmise na\u0308dala soodusmu\u0308u\u0308gist taas u\u0308ks aegade parimaid."}, {"text_idx": "#000003", "text": "Piletite pingereas oli kuuenda pa\u0308eva lo\u0303puks ko\u0303ige rohkem pa\u0308a\u0308smeid ostetud va\u0308rskele spioonikomo\u0308o\u0308diale \u201c39 astet\u201d, mille lavastas Sander Pukk \u2013 ca 1450 piletit. Teisele kohale jo\u0303udis 6. aprillil suurel laval esietenduv romantiline komo\u0308o\u0308dia \u2013 William Shakespeare\u2019 i \u201cKaheteistku\u0308mnes o\u0308o\u0308\u201d, mille toob publikuni teatri loominguline juht Tanel Jonas. Kolmanda koha kindlustas endale kevadel viimased etendused andev, ent siiani u\u0308ks publiku lemmikuid lavastusi \u201cSaja-aastane, kes hu\u0308ppas aknast va\u0308lja ja kadus\u201d (lavastaja Ringo Ramul). Ka neljanda ja viienda koha saavutasid publikulemmikuks valitud lavastused \u2013 vastavalt po\u0308o\u0308rane komo\u0308o\u0308dia \u201eVo\u0303rku pu\u0308u\u0308tud\u201d (lavastaja Tanel Jonas) ning eelmise hooaja publikulemmik draama"}, {"text_idx": "#000005", "text": "\u201cKuhu sa ja\u0308id?\u201d, mille lavastaja on samuti ku\u0308lalisena Sander Pukk.Kuni hooaja lo\u0303puni said piletid traditsiooniliselt va\u0308lja mu\u0308u\u0308dud lavastusele \u201e"}, {"text_idx": "#000006", "text": "Leskede kadunud maailm\u201d (lavastaja Ringo Ramul) ning peaaegu lo\u0303puni said piletid otsa lavastustele \u201c39 astet\u201d, \u201cKuhu sa ja\u0308id?\u201d ja \u201cSurmkindlad asjad siin elus\u201d (lavastaja Andres Noormets)."}]